সেবা ওয়েস্টার্ন
সেবা ওয়েস্টার্ন সিরিজ সেবা প্রকাশনী থেকে প্রকাশিত একটি জনপ্রিয় সিরিজ। সিরিজের যাত্রা শুরু ১৯৮৩ খ্রিষ্টাব্দে "আলেয়ার পিছে" বইটির মাধ্যমে। । লেখক ছিলেন কাজী মাহবুব হোসেন। পরবর্তীতে রওশন জামিল, শওকত হোসেন সহ আরো অনেকে এই সিরিজ এগিয়ে নিয়ে যান। এই সিরিজের বিষয়বস্তু যুক্তরাষ্ট্রের গোড়াপত্তনের সময়ের বিভিন্ন সন্ত্রাসীদের বা আউটল'দের বিরুদ্ধে সাধারণ মানুষের লড়াই। কাউবয়দের ওপর নির্মিত এই উপন্যাসগুলি বিদেশী কাহিনী নির্ভর। কাউবয়, আউটল, র‍্যাঞ্চ, পাঞ্চার, নেস্টর সহ অনেক নতুন বিষয়ের সাথে বাঙালি পাঠকদের পরিচয় করিয়ে দেয় এই সিরিজ।